پاکستان نینگ سابق جمهوررئیسی جنرال پرویز مشرففرانسه خبر آژانسی بیلن قیلگن مصاحبه سیده, هندوستان نینگ پاکستان گه ضد بیر افغانستان نینگ موجودیتی اوچون سعی و حرکت ایتیتگن لیگی نی بلدردی. ییتمیش بیر یاشیده گی پاکستان لیک اوشبو جنرال, افغانستان دن غربی کوچ لرنینگ چیقیشی آرتیدن, هندوستان نینگ افغانستان ده گی موجودیتی نینگ پاکستان اوچون بیر تهدید دن عبارت بوله دیگن لیگی نی ایسله تیب اوتدی. ایران خبر آژانسی ایرنا تمانیدن بیریلگن بیر خبرده ایسه, هندوستان نینگ افغانستان ده پاکستان گه قرشی قومی و قبیلوی عوامل دن استفاده ایتیشی تقدیرده, پاکستان نینگ هم افغانستان ده پشتون لر دن عبارت اوز عواملی دن استفاده ایته دیگن لیگی نی بلدرگن لیگی معلوم قلیندی. مشرف, خودی منه شو وضعیت نینگ اوزی نینگ افغانستان توپراق لری ده هندوستان بیلن پاکستان آره سیده جدی بیر نیابتی اوروش گه سبب بولیب کیتیشی نینگ ممکن ایکن لیگی نی بلدردی. مشرف, هندوستان نینگ افغانستان نینگ جنوبی ده پاکستان نینگ بلوچستان ایالتی ایریلیقچی لری نینگ ترینینگی اوچون مرکز لر قورگن لیگی نی معلوم قلدی. مشرف شوندای قلیب هندوستان نینگ پاکستان گه ضربه اوریش گه حرکت ایتیتگن لیگی نی ایسله تیب اوتدی.
حادثه پایتخت تاشکینت ده یوزبیرگن
